টম স্টপার্ড

**স্যার টম স্টপার্ড** ওএম সিবিই এফআরএসএল অনএফবিএ (জন্ম: **টমাস স্ট্রাউসলার**; ৩ জুলাই ১৯৩৭ - ২৯ নভেম্বর ২০২৫ ) একজন চেক বংশোদ্ভূত ব্রিটিশ নাট্যকার ও চিত্রনাট্যকার। তিনি চলচ্চিত্র, রেডিও, মঞ্চ ও টেলিভিশনের জন্য লিখেছেন, তবে নাটক রচনায় খ্যাতি অর্জন করেন। তার সৃষ্টিকর্মসমূহ মানবাধিকার, সেন্সরশিপ ও রাজনৈতিক স্বাধীনতা এবং প্রায়ই সমাজের গভীর দার্শনিক বিষয়বস্তু নিয়ে আলোকপাত করে। তিনি রয়্যাল ন্যাশনাল থিয়েটারের নাট্যকার ছিলেন এবং তার প্রজন্মের সবচেয়ে বেশিবার মঞ্চস্থ নাটকের নাট্যকার ছিলেন। মঞ্চে তার অবদানের জন্য ১৯৯৭ সালে রানী দ্বিতীয় এলিজাবেথ তাকে নাইটহুডে ভূষিত করেন। তিনি একটি একাডেমি পুরস্কার, একটি লরন্স অলিভিয়ে পুরস্কার, ও পাঁচটি টনি পুরস্কার-সহ অসংখ্য পুরস্কার ও সম্মাননা অর্জন করেছেন। ২০০৮ সালে *[[দ্য ডেইলি টেলিগ্রাফ]]* তাকে তাদের "ব্রিটিশ সংস্কৃতিতে ১০০ সবচেয়ে ক্ষমতাধর ব্যক্তি" তালিকায় ১১তম স্থান প্রদান করে।

চেকোস্লোভাকিয়ায় জন্মগ্রহণকারী স্টপার্ড শৈশবে শরণার্থী হয়ে নাৎসি দখলকৃত চেকোস্লোভাকিয়া থেকে পালিয়ে যান। ১৯৪৩ থেকে ১৯৪৬ সাল দার্জিলিংয়ে একটি বোর্ডিং স্কুলে সময় কাটানোর পর তিনি ১৯৪৬ সালে যুদ্ধের পর তার পরিবারের ব্রিটেনে আশ্রয় গ্রহণ করে এবং সেখানে বসবাস শুরু করে। নটিংহাম ও ইয়র্কশায়ারে পড়াশোনা করার পর স্টপার্ড সাংবাদিকতা পেশায় যোগদান করেন ও নাট্য সমালোচনা শুরু করেন এবং ১৯৬০ সালে নাটক রচনা শুরু করেন।

স্টপার্ডের সবচেয়ে বিখ্যাত নাটকসমূহ হল *রোসেনক্রানৎজ অ্যান্ড গিল্ডেনস্টার্ন আর ডেড* (১৯৬৬), *জাম্পার্স* (১৯৭২), *ট্রাভেস্টিজ* (১৯৭৪), *[[নাইট অ্যান্ড ডে (চলচ্চিত্র)|নাইট অ্যান্ড ডে]]* (১৯৭৮), *দ্য রিয়েল থিং* (১৯৮২), *আর্কাডিয়া* (১৯৯৩), *দি ইনভেনশন অব লাভ* (১৯৯৭), *দ্য কোস্ট অব ইউটোপিয়া* (২০০২), *রক 'এন' রোল* (২০০৬), ও *লিওপল্ডস্টাট* (২০২০)। তিনি *[[ব্রাজিল (চলচ্চিত্র)|ব্রাজিল]]* (১৯৮৫), *[[এম্পায়ার অব দ্য সান (চলচ্চিত্র)|এম্পায়ার অব দ্য সান]]* (১৯৮৭), *দ্য রাশিয়া হাউজ* (১৯৯০), *বিলি বাথগেট* (১৯৯১), *[[শেকসপিয়ার ইন লাভ]]* (১৯৯৮), *এনিগমা* (২০০১), ও *[[আন্না কারেনিনা (২০১২-এর চলচ্চিত্র)|আন্না কারেনিনা]]* (২০১২) চলচ্চিত্র এবং এইচবিওর সীমিত ধারাবাহিক *প্যারেডস এন্ড* (২০১৩)-এর চিত্রনাট্য লিখেছেন। *শেকসপিয়ার ইন লাভ* এর লেখনীর জন্য তিনি শ্রেষ্ঠ মৌলিক চিত্রনাট্য বিভাগে একাডেমি পুরস্কার ও গোল্ডেন গ্লোব পুরস্কার অর্জন করেন।

## মৃত্যু
যুক্তরাজ্যের অন্যতম বিখ্যাত নাট্যকার স্যার টম স্টপার্ড ৮৮ বছর বয়সে মারা গেছেন, তার এজেন্টরা ঘোষণা করেছেন।

শেক্সপিয়ার ইন লাভের চিত্রনাট্যের জন্য অস্কার এবং গোল্ডেন গ্লোব জেতা স্যার টম "ডরসেটে তার বাড়িতে পরিবারের সাথে শান্তিপূর্ণভাবে মারা যান"।
রাজা তৃতীয় চার্লস এবং রানী ক্যামিলা বলেছেন যে তারা "আমাদের অন্যতম সেরা লেখকের" মৃত্যুতে "গভীরভাবে শোকাহত"।

## তথ্যসূত্র

## বহিঃসংযোগ

* ওপেন লাইব্রেরিতে Bibliography
* 
* 

বিষয়শ্রেণী:১৯৩৭-এ জন্ম
বিষয়শ্রেণী:২০২৫-এ মৃত্যু
বিষয়শ্রেণী:২০শ শতাব্দীর ব্রিটিশ নাট্যকার
বিষয়শ্রেণী:২১শ শতাব্দীর ব্রিটিশ নাট্যকার
বিষয়শ্রেণী:চেক ইহুদি বংশোদ্ভূত ইংরেজ ব্যক্তি
বিষয়শ্রেণী:ইংরেজ পুরুষ চিত্রনাট্যকার
বিষয়শ্রেণী:ইংরেজ পুরুষ নাট্যকার
বিষয়শ্রেণী:ইংরেজ পুরুষ সাংবাদিক
বিষয়শ্রেণী:ইংরেজ বেতার লেখক
বিষয়শ্রেণী:ইংল্যান্ডে চেকস্লোভাকীয় অভিবাসী
বিষয়শ্রেণী:ইহুদি ইংরেজ লেখক
বিষয়শ্রেণী:ইহুদি নাট্যকার
বিষয়শ্রেণী:ব্রিস্টলের লেখক
বিষয়শ্রেণী:ভারতে চেক প্রবাসী
বিষয়শ্রেণী:ভারতে ব্রিটিশ প্রবাসী
বিষয়শ্রেণী:স্টপার্ড পরিবার
বিষয়শ্রেণী:ব্রিটিশ একাডেমির সম্মানিত ফেলো
বিষয়শ্রেণী:রয়্যাল সোসাইটি অব লিটারেচারের ফেলো
বিষয়শ্রেণী:সেন্ট ক্যাথরিন্‌স কলেজ, অক্সফোর্ডের ফেলো
বিষয়শ্রেণী:নাইটস ব্যাচেলর
বিষয়শ্রেণী:কমান্ডার অব দি অর্ডার অব দ্য ব্রিটিশ এম্পায়ার
বিষয়শ্রেণী:শ্রেষ্ঠ মৌলিক চিত্রনাট্য বিভাগে একাডেমি পুরস্কার বিজয়ী
বিষয়শ্রেণী:ক্রিটিকস সার্কেল থিয়েটার পুরস্কার বিজয়ী
বিষয়শ্রেণী:গোল্ডেন গ্লোব পুরস্কার (সেরা চিত্রনাট্যকার) বিজয়ী
বিষয়শ্রেণী:টনি পুরস্কার বিজয়ী
বিষয়শ্রেণী:ড্রামা ডেস্ক পুরস্কার বিজয়ী
বিষয়শ্রেণী:শ্রেষ্ঠ মৌলিক চিত্রনাট্য বিভাগে বাফটা পুরস্কার বিজয়ী
বিষয়শ্রেণী:রাইটার্স গিল্ড অব আমেরিকা পুরস্কার বিজয়ী
বিষয়শ্রেণী:লরন্স অলিভিয়ে পুরস্কার বিজয়ী
বিষয়শ্রেণী:যুক্তরাজ্যের নাগরিকীকৃত নাগরিক